**Уграђене функције**

Функције служе за сложена израчунавања када неможемо само обичним изразом нешто да израчунамо. У Пајтону постоје већ направљене функције за нека израчунавања и ми их називамо уграђене функције. Ове функције могу да се користе у било ком програму и на било ком месту.

Свака функција има своје име и параметре који се наводе у малим заградама.

max(broj1,broj2, broj3,…, brojn) Ова функција проналази највећи број од задатих бројева

min(broj1,broj2, broj3,…, brojn) Ова функција проналази најмањи број од задатих бројева

abs(broj) Ова функција израчунава апсолутну вредност броја.

math.pow(osnovica,stepen) Ова функција израчунава степен

math.PI Ова функција даје вредност броја π на  3,141592

math.sqrt(broj) Израчунава квадратни корен задатог броја

примери:

max(3,5,-1,7) даје вредност 7

min(1,6,3) даје вредност 1

math.pow(3,2) даје вредност 9

math.sqrt(3) даје приближно вредност 1.73

Пример урађеног задатка

Унети катете правоуглог троугла и израчунати хипотенузу применом Питагорине теореме.

Import math

a=float(input(“Унеси прву катету”))

b=float(input(“унеси другу катету”))

c=math.sqrt(math.pow(a,2)+math.pow(b,2))

print(c)

Ниске

Приметили смо да смо приликом учитавања (наредбе input) или исписа (наредбе print) текст који се дословно приказује кориснику наводили између наводника. Такав текст назива се **ниска** или **стринг** (од енглеске речи string која значи ниска). На пример, ниске су "Zdravo" или "Programski jezik Python.". Уместо двоструких равноправно се могу користити и једноструки наводници (на пример, 'Zdravo'), међутим, да бисмо вас мање збуњивали, ми ћемо увек користити двоструке наводнике.

Текст (па и ниске) се састоји од слова (малих и великих), цифара, размака, интерпункцијских знакова (на пример тачака, зареза, упитника, узвичника) и слично. Све те знакове једним именом називамо **карактери**. Неки програмски језици подржавају само веома узак скуп карактера (од слова је могуће користити само слова енглеске абецеде), међутим, програмски језик Python3 користи широк скуп карактера који обухвата и све карактере потребне за писање на већини језика света, укључујући и слова ћириличног и латиничног писма која се користе у српском језику.

Пример

ime = "Pera Perić"

print("Zdravo, ti se zoveš", ime)

или

ime = input("Unesi svoje ime: ")

print("Zdravo, ti se zoveš", ime)